الإدعاء
- فيديو منتشر بشكل كبير جدًا (33 ألف شير) لسيدة تهاجم الرئيس الفرنسي إيمانويل ماكرون، مع تعليق: "دي رئيسة ايطاليا فرشة الملاية لرئيس فرنسا. ده الردح على أصوله.. اتعلموا".❌❌
– الكلام ده غير صحيح. دي مش رئيسة إيطاليا. رئيس إيطاليا راجل اسمه سيرجيو ماتاريلا. 


– المتحدثة في الفيديو هي السياسية الإيطالية، جورجيا ميلوني، زعيمة حزب إخوة إيطاليا، وهو حزب يميني فاشي معادي للمهاجرين. وكانت تهاجم “ماكرون” بسبب انتقاده لسياسة إيطاليا بخصوص المهاجرين. 


– الفيديو تم تصويره في سبتمبر 2018 خلال مؤتمر “ATREJU18″، وهو مؤتمر سنوي ينظمه اليمين الإيطالي. 


– دي مش أول مرة ينتشر فيها الفيديو ده مع نفس الادعاء، سبق وانتشر قبل كده في يونيو 2021، ووقتها #متصدقش صححه.